Kultuuriministri 13. veebruari 2019. a määruse nr 5 „Rahvakultuuri valdkonna partnerorganisatsioonide toetamise tingimused ja kord“ muutmine 
Vastu võetud 27.11.2024 nr 26

Määrus kehtestatakse riigieelarve seaduse § 531 lõike 1 alusel.

Kultuuriministri 13. veebruari 2019. a määruses nr 5 „Rahvakultuuri valdkonna partnerorganisatsioonide toetamise tingimused ja kord“ tehakse järgmised muudatused:
1)	paragrahvi 1 lõige 3 sõnastatakse järgmiselt:
„(3) Määruse rakendamise eest vastutab Eesti Rahvakultuuri Keskus (edaspidi toetuse andja).“;
2)	paragrahvi 1 täiendatakse lõikega 4 järgmises sõnastuses:
„(4) Partnerorganisatsioon on ühes taotlusvoorus kolmeks aastaks valitud toetuse andja strateegiline partner (edaspidi partner või toetuse saaja).“;
3)	paragrahvi 2 lõiked 1 ja 2 sõnastatakse järgmiselt:
„(1) Toetuse andmise eesmärk on kaasata partnerid rahvakultuuri valdkonna kultuuripoliitika kujundamisse ja tegevuste elluviimisse, arendada partnerite kaudu koori- ja puhkpillimuusika, rahvatantsu ja -muusika, harrastusliku näitemängu, rahvusliku käsitöö ja folklooriliikumise alast tegevust Eestis, hoida ja väärtustada Eesti pärimuskultuuri ja pärimuskultuuril ning rahvuslikel traditsioonidel põhinevat seltsiliikumise ja rahvamajade võrgustiku koostööd, võimestada partnerite organisatsioonilist suutlikkust ja tugevdada nende liikmete professionaalsust ning võrgustikku tervikuna. 
(2) Toetuse andmise tulemusena on partnerid panustanud kultuuripoliitika elluviimisse, paranenud on partnerite ja rahvakultuuri valdkonna arenguvõimalused, mõju ühiskonnas ning rahvusvaheline koostöö, tagatud on seltsi- ja harrastustegevuse järjepidevus, valdkond on saanud asjatundlikku nõustamist, valdkonnas tegutsevad spetsialistid on omandanud uusi oskusi.";
4) paragrahvi 3 lõikes 1 tehakse järgmised muudatused:
1) punktis 1 asendatakse sõna „tegevust“ sõnadega „võrgustike koostööd“;
2) punktis 2 asendatakse sõna „partnerorganisatsioon“ sõnaga „partneri“;
3) punktis 8 asendatakse tekstiosa „suurendatakse partnerorganisatsioonide vabatahtlike liikmete võrgustikku“ tekstiosaga „osaletakse koostöövõrgustikes ja arendatakse koostöövõrgustikku Eestis“;
5)	paragrahvi 3 lõiget 1 täiendatakse punktidega 10-14 järgmises sõnastuses:
„10) viiakse ellu kultuuri arengukava strateegilisi eesmärke;
11) analüüsitakse valdkonna andmeid, vajadusi ja kitsaskohti;
12) osaletakse laulu- ja tantsupeo protsessis;
13) osaletakse vaimse kultuuripärandi traditsioonide uurimisel, hoidmisel ja säilitamisel;
14) tõstetakse teadlikkust ligipääsetavuse teemadel.“;
6) paragrahvi 3 lõige 3 sõnastatakse järgmiselt:
„(3) Toetust antakse igast taotlusvoorust maksimaalselt seitsmele partnerile, kellest üks on koori- ja puhkpillimuusika, üks rahvatantsu ja -muusika, üks harrastusliku näitemängu, üks rahvusliku käsitöö, üks folklooriliikumise, üks rahvuslikel traditsioonidel põhinev seltsiliikumise ning üks rahvamajade võrgustiku esindaja.“;
7)	paragrahvi 3 täiendatakse lõikega 4 järgmises sõnastuses:
„(4) Käesoleva paragrahvi lõikes 1 nimetatud toetatavate tegevuste täpne jaotus valdkondade ja kalendriaastate lõikes avalikustatakse taotlusvooru avamise teates.“;
8)	paragrahvi 4 lõike 2 punktis 1 asendatakse sõna „kümme“ sõnaga „kuus“;

9)	paragrahvi 4 lõike 2 punkt 6 sõnastatakse järgmiselt:
„6) ta omab sarnase huvitegevusega tegelevat üle-eestilist liikmeskonda ja tal on enda organisatsiooni tutvustav kodulehekülg;“;
10)	paragrahvi 4 lõike 2 punkt 7 tunnistatakse kehtetuks;
 
11)	paragrahvi 5 lõike 3 punkt 3 sõnastatakse järgmiselt:
„3) rahvusvahelise sündmuse korraldamise eelarve, kui toetuse kavandatava kasutusaasta  tegevused hõlmavad rahvusvahelise sündmuse korraldamist;“;
12)	paragrahvi 5 lõike 3 punkt 4 sõnastatakse järgmiselt:
„4) kehtiv arengukava ja kolme toetuse kavandatava kasutusaasta tegevuskava;“;
13)	paragrahv 6 sõnastatakse järgmiselt:
„(1) Kultuuriminister kinnitab iga-aastaselt Kultuuriministeeriumi valitsemisala eelarve käskkirjaga kalendriaasta toetuste koondsumma.  
(2)	Taotlusvooru avamisest, eelarvest ja selle jaotusest, toetatavatest tegevustest ning taotluste esitamise tähtajast teavitab toetuse andja oma veebilehel vähemalt 14 kalendripäeva enne taotlusvooru avamise päeva. 
(3)	Taotlusvoor avatakse iga kolme aasta järel.“;

14)	paragrahvi 7 täiendatakse lõikega 4 järgmises sõnastuses:
„(4) Toetust taotletakse kolmeks järjestikkuseks kalendriaastaks.“;
15)	paragrahvi 9 lõige 2 sõnastatakse järgmiselt: 
„(2) Abikõlblikkuse periood algab toetuse kavandatava kasutusaasta 1. jaanuarist ja ei või olla pikem kui sama kalendriaasta 31. detsember.“;
16)	paragrahvi 9 lõiked 3-7 tunnistatakse kehtetuks;

17)	paragrahv 10 sõnastatakse järgmiselt:
„(1) Esimese kalendriaasta toetuse suurus avalikustatakse taotlusvooru avamise teates.
(2)	Teise ja kolmanda kalendriaasta toetuse summa ei ole suurem kui esimeseks kalendriaastaks määratud summa, kuid võib olla väiksem, kui Kultuuriministeeriumi valitsemisala eelarves toimuvad muutused. 
(3)	Kui kalendriaasta tegevused hõlmavad rahvusvahelise sündmuse korraldamist Eestis, määrab toetuse andja ühekordselt kalendriaasta toetusele lisasumma sündmuse korraldamiseks. 
(4)	Kui kalendriaasta tegevused hõlmavad mentortegevust, määrab toetuse andja kalendriaasta toetusele lisasumma mentortegevuse elluviimiseks.“;

18)	paragrahvi 11 lõikes 1 asendatakse arv „90“ arvuga „60“;

19)	paragrahvi 11 lõikest 6 jäetakse välja tekstiosa „taotluse eelarvet ja“;

20)	paragrahvi 12 lõige 3 sõnastatakse järgmiselt:
„(3) Taotlusi hinnatakse hindamismetoodika alusel, mis avalikustatakse toetuse andja veebilehel enne taotlusvooru avamist.“;
21)	paragrahvi 12 lõikes 5 parandatakse eksimus ning asendatakse sõna „eapooletust“ sõnaga „erapooletust“;

22)	paragrahvi 12 lõikest 7 jäetakse välja tekstiosa „osalise rahuldamise või“;

23)	paragrahvi 13 lõikest 1 jäetakse välja tekstiosa „, osalise rahuldamise“;

24)	paragrahvi 13 lõige 3 tunnistatakse kehtetuks;

25)	paragrahvi 13 lõike 6 punkt 6 sõnastatakse järgmiselt:
„6) taotleja ei ole nõus kavandatud toetatavate tegevuste muutmise ettepanekuga.“;
26)	paragrahvi 14 lõige 1 sõnastatakse järgmiselt:
„(1) Taotlejale antakse võimalus esitada oma seisukohad enne taotluse rahuldamata jätmist, välja arvatud kui otsus põhineb taotluses esitatud andmetel ja vajadusel puuduste kõrvaldamiseks esitatud teabel ning selgitustel.“;
27)	paragrahvi 17 lõike 1 punktist 1 jäetakse välja tekstiosa „või taotlus oleks rahuldatud osaliselt“;

28)	paragrahvi 18 täiendatakse lõikega 3 järgmises sõnastuses:
„(3) Teise ja kolmanda kalendriaasta toetus makstakse toetuse saajale 14 tööpäeva jooksul pärast vastava kalendriaasta toetuse eraldamise otsuse tegemist tingimusel, et toetuse andja on käesoleva määruse § 19 lõikes 1 nimetatud vahearuande kinnitanud ja toetuse saaja vastab endiselt käesoleva määruse §-s 4 sätestatud tingimustele.“;
29)	paragrahvi 19 lõige 1 sõnastatakse järgmiselt:
„(1) Toetuse saaja esitab e-keskkonna kaudu toetuse andja kinnitatud vormil toetuse kasutamise esimese ja teise kalendriaasta 1. detsembriks toetuse kasutamise kohta vahearuande ning 30 kalendripäeva jooksul peale viimase toetuse kasutamise kalendriaasta abikõlblikkuse perioodi lõpparuande.“;
30)	paragrahvi 19 lõige 2 sõnastatakse järgmiselt:
„(2) Toetuse andja menetleb vahearuannet kuni 30 kalendripäeva ning lõpparuannet kuni 90 tööpäeva esitamisest arvates.“;
31)	paragrahvi 19 lõikes 3 asendatakse sõna „aruande“ sõnaga „lõpparuande“; 

32)	paragrahvi 21 täiendatakse punktiga 14 järgmises sõnastuses:
„14) lähtub läbipaistva huvikaitse heast tavast ja vabaühenduste eetikakoodeksist.“;
33)	paragrahvi 22 punkt 5 tunnistatakse kehtetuks;

34)	paragrahvi 24 punkt 6 sõnastatakse järgmiselt:
„6) keelduda toetuse maksmisest, kui toetuse saaja majanduslik olukord on selliselt halvenenud, et toetuse kasutamine või tegevuste elluviimine on ohustatud ning juhul kui Kultuuriministeeriumi valitsemisala eelarve maht väheneb;“.

Heidy Purga
minister

Kristiina Alliksaar
kantsler